stanford-oval/wikipedia huggingface dataset:
Erätalonpojan Keinot

Erätalonpojan keinot on vuonna 2007 avattu matkailupolku Posiolla. Reitti koostuu 35 tienvarsiopasteesta, jotka sijaitsevat eri puolilla Posiota. Opastetaulut kertovat kuvin ja tekstein 1900-luvun alkupuolen talonpoikaiskulttuurissa eläneiden Posion asukkaiden taidoista, elinehdoista ja ajatuksista. Taulujen aiheita ovat muiden muassa kansanlääkintä, poronhoito, tarinaperinne ja erätaidot.
Erätalonpojan Keinot on kunnianosoitus esivanhemmille, jotka hoitivat lehmiä, pitivät poroja, metsästivät, kalastivat, opettelivat myymään puuta sekä uittivat sitä. Luonnonläheistä talonpoikaiselämää rytmittivät vuoden- ja vuorokaudenaika, sää ja keli. Sulan maan aikana tehtiin eniten töitä, kun luonto antoi mahdollisuudet maanviljelyyn, kalastukseen ja metsästykseen. Talvisin askaroitiin käsitöitä sekä valmistettiin ja korjattiin tarve-esineitä.
Matkailupolun opastetauluja on Posiolla jokaisessa kylässä. Kukin taulu kertoo alueelle tyypillisistä elinkeinoista sekä lähiseutuun liittyvistä tarinoista. Opastetaulut on varustettu kuvien ja tekstien lisäksi kartalla, joka kertoo paikan sijainnin. Kartasta löytyy tietoa myös lähialueen yrittäjien tarjoamista palveluista, kuten majoituksesta, ohjelmapalveluista, työsuorituksista ja myytävistä luonnontuotteista. Samalla saa halutessaan yhteyden paikallisiin asukkaisiin ja niiden jälkeläisiin, joiden elämästä opastetauluissa kerrotaan.
Erätalonpojan Keinot on syntynyt vuosina 2005-2007 olleen hankkeen puitteissa. Hanketta ideoi ja hallinnoi Posion metsänhoitoyhdistys, jonka jäsenet ovat erätalonpoikien jälkeläisiä. Yhteistyökumppaneina olivat Posion kunta, Tiehallinnon Lapin piiri, Lapin ympäristökeskus, Lapin TE-keskus, Itä-Lapin työvoimatoimisto, Posion matkailuyhdistys ja Posion kotiseutuseura. Tärkeimmät rahoittajat olivat Euroopan unioni ja Suomen valtio. Mukana Erätalonpojan Keinoja luomassa oli myös posiolaisia yrittäjiä ja asukkaita.
Aiheesta muualla

Erätalonpojan Keinot (Arkistoitu – Internet Archive)
Georges Laraque

| Georges Laraque |
| --- | --- |
 Georges Laraque vuonna 2016.
Henkilötiedot
Syntynyt: 7. joulukuuta 1976 (ikä 47) Montreal, Quebec
Kansalaisuus:   Kanada
Jääkiekkoilija
Lempinimi:  the Rock
Pelipaikka:  oikea laitahyökkääjä
Maila:  oikea
Pituus:  191 cm
Paino:  110 kg
Pelaajaura
Pääsarjaura:  1997–2010
Seurat:  Edmonton Oilers Phoenix Coyotes Pittsburgh Penguins Montreal Canadiens
NHL-varaus:  31. varaus, 1995 Edmonton Oilers
Aiheesta muualla
georgeslaraque.com/fr
Georges Laraque (s. 7. joulukuuta 1976 Montreal, Quebec) on pelaajauransa vuonna 2010 lopettanut kanadalainen jääkiekkoilija, kommentaattori ja poliitikko. Hän pelasi NHL-liigassa Montreal Canadiensin joukkueessa viimeisen kautensa 2009–2010. Hän oli rooliltaan neljännen ketjun tappelija.
Ura

Laraque aloitti uransa QMJHL-liigassa Kanadassa vuonna 1993. Hän keräsi mainetta tappelijana, ja kahden St. Jean Lynxissä pelatun kauden jälkeen Edmonton Oilers varasi hänet NHL:n varaustilaisuudessa toisella kierroksella vuonna 1995. Hän pelasi vielä yhden kauden QMJHL:ssä, jolloin hän vaihtoi seuraa kahdesti.
Kaudeksi 1996–1997 Laraque teki sopimuksen Edmontonin kanssa, mutta pelasi seuran farmijoukkue Hamilton Bulldogsissa AHL:ää. Jo seuraavalla kaudella hänet nostettiin lyhyeksi aikaa NHL:ään, mutta seuraavalla kaudella hän teki läpimurron. Seitsemän Edmonton-kauden aikana Laraque teki itsensä tunnetuksi yhtenä NHL:n parhaista tappelijoista. 695 runkosarjaottelun aikana hän kärsi yhteensä 1126 jäähyminuuttia.
Kesällä 2006 Laraque siirtyi vapaana agenttina Phoenix Coyotesiin, joka kuitenkin kauppasi hänet Daniel Carcilloa ja kolmannen kierroksen varausvuoroa vastaan Pittsburgh Penguinsiin.
Laraque on vegaani. Hänen sukujuurensa ovat Haitilta. Georgesin pikkuveli Jules-Edy Laraque pelasi jääkiekkoa QMJHL:ssä vuosituhannen vaihteessa. Heidän serkkunsa on aiemmin NHL:ssä pelannut puolustaja Jean-Luc Grand-Pierre.
Politiikka

Laraque oli aktiivinen Kanadan vihreässä puolueessa vuodet 2010–2013.
Emile Smith Rowe

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. heinäkuuta 2000 (ikä 24)
Syntymäpaikka: Croydon, Englanti
Pelipaikka: hyökkäävä keskikenttäpelaaja
Pituus: 182 cm
Seura
Seura: Fulham
Pelinumero: 32
Junioriseurat
2010–2018: Arsenal
Seurat
| Vuodet | Seura | O | (M) |
| 2018–2024 | Arsenal | 93 | (12) |
| 2019 | → RB Leipzig | 3 | (0) |
| 2020 | → Huddersfield Town | 19 | (2) |
| 2024– | Fulham | 2 | (1) |
Maajoukkue
| 2015–2016 | Englanti U16 | 3 | (1) |
| 2016–2017 | Englanti U17 | 11 | (2) |
| 2017 | Englanti U18 | 2 | (0) |
| 2018 | Englanti U19 | 4 | (1) |
| 2019– | Englanti U20 | 2 | (1) |
| 2021– | Englanti U21 | 7 | (2) |
| 2021– | Englanti | 3 | (1) |
 Seurajoukkueuran tilastot kattavat vain kansalliset sarjat, päivitetty 30. elokuuta 2024.  Maajoukkueuran tilastot päivitetty 30. elokuuta 2024.
Emile Smith Rowe (s. 28. heinäkuuta 2000 Croydon, Lontoo, Englanti) on englantilainen jalkapalloilija, joka edustaa Englannin Valioliigassa pelaavaa Fulhamia. Pelipaikaltaan Smith Rowe on hyökkäävä keskikenttäpelaaja, mutta osaa pelata myös vasempana laitalinkkinä.
Seurajoukkueura > Alkuvaiheet Arsenalissa

Lontoossa kasvanut Smith Rowe on Arsenalin kasvatti. Smith Rowe liittyi Arsenalin junioriakatemiaan vuonna 2010. Smith Rowe teki ensimmäisen ammattilaissopimuksensa Arsenalin kanssa 31. heinäkuuta 2018.
Kaudella 2018–2019 Smith Rowe teki ensiesiintymisensä Arsenalin edustusjoukkueen riveissä 20. syyskuuta 2018 pelatussa Eurooppa-liigan ottelussa ukrainalaista FC Vorskla Pultavaa vastaan. Smith Rowe tuli kentälle Alex Iwobin tilalle 70. minuutilla.
Seurajoukkueura > RB Leipzig

Tammikuun 2019 siirtoikkunan lopussa Smith Rowe siirtyi loppukauden mittaisella lainasopimuksella Saksan Bundesliigan RB Leipzigiin. Smith Rowe pelasi RB Leipzigissa vain kolmessa ottelussa pääosin loukkaantumisista johtuen.
Seurajoukkueura > Huddersfield Town

10. tammikuuta 2020 Englannin mestaruussarjassa pelaava Huddersfield Town tiedotti hankkineensa Smith Rowen joukkueeseensa loppukauteen asti ulottuvalla lainasopimuksella.
Seurajoukkueura > Paluu Arsenaliin ja läpimurto

Kaudella 2020–2021 Smith Rowe alkoi saamaan enemmän vastuuta Arsenalissa uuden päävalmentajan Mikel Artetan alaisuudessa. Smith Rowe teki ensimmäisen maalinsa Valioliigassa 9. toukokuuta 2021 pelatussa ottelussa West Bromwich Albionia vastaan.
Heinäkuussa 2021 Arsenal kertoi solmineensa Smith Rowen kanssa jatkosopimuksen, joka ulottuu vuoteen 2026 asti. Hän pelasi kaudella 2021–2022 Valioliigassa 33 ottelua ja teki kymmenen maalia. Seuraavalla kaudella hän pelasi Valioliigassa vain 161 minuuttia 11 ottelussa, Eurooppa-liigassa 19 minuuttia ja FA Cupissa 15 minuuttia. Kaudella 2023–2024 hän pelasi Valioliigassa 13 ottelussa, joista kolmessa hän oli avauskokoonpanossa. Mestarien liigassa hän tuli vaihdosta kentälle kolmessa ottelussa. Hän oli voittamassa FA Community Shieldiä.
Seurajoukkueura > Fulham

Elokuussa 2024 Smith Rowe siirtyi viisivuotisella sopimuksella Fulhamiin.
Maajoukkueura

Smith Rowe on edustanut uransa aikana useita Englannin juniorimaajoukkueita. Vuonna 2017 hän voitti Englannin riveissä alle 17-vuotiaiden maailmanmestaruuden. ja saavutti saman ikäluokan EM-hopeaa. Hän pelasi molemmissa kisoissa kolme ottelua.
Miesten tasolla Smith Rowe edusti Englantia ensimmäisen kerran 12. marraskuuta 2021 MM-karsintaottelussa Albaniaa vastaan, ja hän teki ensimmäisen maajoukkuemaalinsa kolme päivää myöhemmin pelatussa MM-karsintaottelussa San Marinoa vastaan.
Pelityyli

Smith Rowen vahvuuksiksi kuvaillaan muun muuassa hänen pallonhallintataitojaan ja kykyä luoda tilaa kentällä.
Entinen jalkapallopuolustaja ja nykyinen jalkapallokommentaattori Rio Ferdinand on verrannut Smith Rowen pelityyliä entisiin Arsenalin pelaajiin Aljaksandr Hlebiin ja Robert Pirèsiin.
Gyöngyöspata

| Gyöngyöspata |
| --- | --- |
 vaakuna
Valtio:  Unkari
Lääni:  Heves
Hallinto:  
 – pormestari:  Oszkár Juhász (Jobbik)
Pinta-ala:  
 – Kokonaispinta-ala:  60,75 km²
Väkiluku:  2 520 (1,1,2011)
Infobox OKVirheellinen NIMI-arvo: 
Gyöngyöspata on kylä Pohjois-Unkarissa. Sen pinta-ala on 60,75 km² ja väkiluku on 2 520 (1.1.2011).
Kylässä on etnisiä valtaväestön ja romanien välillä ristiriitoja, joita muualta tulleet oikeistolaiset järjestöt ovat ratkoneet väkivaltaisin keinoin. Romaneja paikkakunnalla asuu noin 400.
György Csányi

| Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Maa:   Unkari> Miesten yleisurheilu. |
| --- | --- | --- | --- |
|  Pronssia | Helsinki 1952 | 4×100 metrin viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Bern 1954 | 4×100 metrin viesti |  |
György Csányi (7. maaliskuuta 1922, Budapest – 13. joulukuuta 1978) oli unkarilainen pikajuoksija.
Csányin uran suurin saavutus on Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, Géza Varasdin ja Béla Goldoványin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Vuoden 1948 olympiakisoissa Csányi juoksi Unkarin neljänneksi sijoittuneessa joukkueessa. Csányi osallistui myös henkilökohtaisella sataselle 1948 ja 1952 karsiutuen alkukierroksilla.
Glen Grunwald

Glen Grunwald (s. 1958 Chicago, Yhdysvallat) on Toronto Raptorsin entinen toimitusjohtaja ja New York Knicksin koripallon senior vice president.
Ura

Grunwald opisteli Indianan yliopistossa, jonka joukkueessa hän voitti viimeisenä opiskeluvuotenaan NCAA-mestaruuden. Vuoden 1981 NBA:n varaustilaisuudessa Boston Celtics varasi Grunwaldin viidennellä kierroksella. Marraskuussa 1997 Grunwald siirtyi Raptorsin toimitusjohtajaksi ja toimi tehtävissä vuoteen 2004 saakka. Vuonna 2006 Grunwald siirtyi Knicksin organisaatioon.
Grant Hackett

| Mitalit | Mitalit | Mitalit |  |
| --- | --- | --- | --- |
|  Grant Hackett (2008) |  Grant Hackett (2008) |  Grant Hackett (2008) |  |
Maa:   Australia
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | 1 500 m vapaauinti |  |
|  Kultaa | Sydney 2000 | 4x200 m  vapaauinti |  |
|  Kultaa | Ateena 2004 | 1 500 m vapaauinti |  |
|  Hopeaa | Ateena 2004 | 400 m  vapaauinti |  |
|  Hopeaa | Ateena 2004 | 4x200 m  vapaauinti |  |
|  Hopeaa | Peking 2008 | 1 500 m vapaauinti |  |
|  Pronssia | Peking 2008 | 4x200 m  vapaauinti |  |
| Uinnin MM-kilpailut  | Uinnin MM-kilpailut  | Uinnin MM-kilpailut  |  |
|  Kultaa | Perth 1998 | 1 500 m  vapaauinti |  |
|  Kultaa | Perth 1998 | 4x200 m  vapaauinti |  |
|  Kultaa | Fukuoka 2001 | 1 500 m  vapaauinti |  |
|  Kultaa | Fukuoka 2001 | 4x200 m  vapaauinti |  |
|  Kultaa | Barcelona 2003 | 800 m  vapaauinti |  |
|  Kultaa | Barcelona 2003 | 1 500 m  vapaauinti |  |
|  Kultaa | Barcelona 2003 | 4x200 m  vapaauinti |  |
|  Kultaa | Montreal 2005 | 400 m  vapaauinti |  |
|  Kultaa | Montreal 2005 | 800 m  vapaauinti |  |
|  Kultaa | Montreal 2005 | 1 500 m  vapaauinti |  |
|  Hopeaa | Perth 1998 | 400 m  vapaauinti |  |
|  Hopeaa | Fukuoka 2001 | 400 m  vapaauinti |  |
|  Hopeaa | Fukuoka 2001 | 800 m  vapaauinti |  |
|  Hopeaa | Barcelona 2003 | 400 m  vapaauinti |  |
|  Hopeaa | Montreal 2005 | 200 m  vapaauinti |  |
|  Hopeaa | Melbourne 2007 | 400 m  vapaauinti |  |
|  Pronssia | Barcelona 2003 | 200 m  vapaauinti |  |
|  Pronssia | Montreal 2005 | 4x200m  vapaauinti |  |
| Lyhyen radan MM-kilpailut  | Lyhyen radan MM-kilpailut  | Lyhyen radan MM-kilpailut  |  |
|  Kultaa | Göteborg 1997 | 1 500 m  vapaauinti |  |
|  Kultaa | Göteborg 1997 | 4x200m  vapaauinti |  |
|  Kultaa | Hongkong 1999 | 400 m  vapaauinti |  |
|  Kultaa | Hongkong 1999 | 1 500 m  vapaauinti |  |
|  Kultaa | Moskova 2002 | 400 m  vapaauinti |  |
|  Kultaa | Moskova 2002 | 1 500 m  vapaauinti |  |
|  Kultaa | Moskova 2002 | 4x200 m  vapaauinti |  |
|  Pronssia | Göteborg 1997 | 400 m  vapaauinti |  |
Grant George Hackett (s. 9. toukokuuta 1980 Gold Coast, Queensland) on australialainen uimari. Hän voitti urallaan kolme olympiakultaa ja 17 MM-kultaa. Lisäksi hän menestyi Kansainyhteisön kisoissa ja Pan Pacific Championshipsissa. Häntä valmensi Denis Cotterell.
Hackett lopetti uransa vuonna 2008 ja siirtyi pankkialalle. Hän teki kuitenkin paluun vuonna 2015.
Saavutuksia

Olympialaiset: 7 mitalia; 3 kultaa, 3 hopeaa ja 1 pronssi
MM-kisat (50 m): 18 mitalia; 10 kultaa, 6 hopeaa ja 2 pronssia
MM-kisat (25 m): 8 mitalia; 7 kultaa ja 1 pronssi
Aiheesta muualla

Wikiuutisissa on aiheeseen liittyvä uutinen: Grant Hackett lopettaa kilpauransa
Miesten 1 500 metrin vapaauinnin olympiavoittajat
Miesten 4 × 200 metrin vapaauintiviestin olympiavoittajat
Miesten 400 metrin vapaauinnin pitkien ratojen maailmanmestarit
Miesten 800 metrin vapaauinnin pitkien ratojen maailmanmestarit
Miesten 1 500 metrin vapaauinnin pitkien ratojen maailmanmestarit
Gordon H. Bower

Gordon H. Bower (30. joulukuuta 1932 - 17. kesäkuuta 2020) oli yhdysvaltalainen psykologi. Hän valmistui Yalen yliopistosta ja työskenteli myöhemmin Stanfordissa.
Bower toimi Kansallisen tiedeakatemian jäsenenä vuodesta 1973. Hänelle myönnettiin National Medal of Science vuonna 2005.
Gibson Gowland

Gibson Gowland
Gibson Gowland (4. tammikuuta 1877 – 9. syyskuuta 1951) oli brittiläissyntyinen näyttelijä. Hän sai tärkeimmän roolinsa Erich von Stroheimin mykkäelokuvasta Ahneus (1924). Vaikka hän loi uransa Yhdysvalloissa, hän ennätti palata Britanniaan ennen kuolemaansa 74-vuotiaana.
Gowlandin näyttelijä-/valokuvaajapoika Peter syntyi vuonna 1916.
Aiheesta muualla

Gibson Gowland Internet Movie Databasessa. (englanniksi)
Gordon Fuller

| Mitalit> Maa:   Kanada.Miesten koripallo. Olympialaiset  | Mitalit> Maa:   Kanada.Miesten koripallo. Olympialaiset  | Mitalit> Maa:   Kanada.Miesten koripallo. Olympialaiset  | Maa:   Kanada> Miesten koripallo. |
| --- | --- | --- | --- |
|  Hopeaa | Berliini 1936 |  |  |
Gordon Harold Fuller (30. elokuuta 1894 Windsor – 7. tammikuuta 1968 Tilbury) oli kanadalainen koripallovalmentaja.
Fuller valmensi kanadalaista Ford V8's -joukkuetta. Joukkueen ydin Fuller valmentajanaan voitti Kanadan maajoukkueessa olympiahopeaa Berliinissä 1936.
Hannu Tyhtilä

Hannu Matti Tyhtilä (s. 21. elokuuta 1949 Nivala) on suomalainen ohjaaja ja teatterinjohtaja. Hän työskenteli ohjaajana Kouvolan Teatterissa 1975–1977 ja sitten Kajaanin kaupunginteatterissa ensin ohjaajana 1978–1981 ja johtajana vuoteen 1988 saakka. Hän opiskeli Teatterikorkeakoulun ohjaaja- ja dramaturgiosastolla vuosina 1971–1975.
Hän jäi eläkkeelle 2014 Hämeenlinnan Teatterista toimittuaan siellä ohjaajana vuodesta 1988. Tyhtilä on ohjannut monia kotimaisia kantaesityksiä, musiikkiteoksia ja  lastennäytelmiä.
Tyhtilä sai vuonna 2010 Hämeenlinnan kaupungin kulttuuripalkinnon. Perustelujen mukaan hänellä on ollut keskeinen rooli Hämeenlinnan Verkatehtaan alueen kehittämisessä sekä Kulttuuritukun ja Verstas-näyttämön toiminnassa..
1970-luvun lopulla Tyhtilä työskenteli vapaana ohjaajana ja teki tv-draamoja Mainostelevisiolle. Näitä olivat Emigrantit, Onni ja Sisarukset. Vuonna 1995 hän  ohjasi Yle TV1 -kanavalle Leo Tolstoin klassikosta mukaillun musiikkidraaman Karenin.
Hänen tyttärensä on näytelmäkirjailija ja käsikirjoittaja Veera Tyhtilä. He ovat tehneet myös ammatillista yhteistyötä.
Hannu Valtonen (jalkapalloilija)

| Henkilötiedot |
| --- | --- | --- | --- |
Syntymäaika: 24. lokakuuta 1960 (ikä 63)
Syntymäpaikka: Ruokolahti, Suomi
Pelipaikka: keskikenttäpelaaja
Pituus: 176 cm
Junioriseurat
: JoKu
Seurat
| Vuodet | Seura | O | (M) |
| 1977–1984 | JoKu | 171 | (43) |
| 1985 | HJK | 20 | (0) |
| 1986–1994 | JoKu | 178 | (44) |
| 1995 | MP | 18 | (0) |
| 1995 | → Kultsu (laina) | 1 | (0) |
| 1996 | Rakuunat | 21 | (0) |
| 1997–1998 | Kultsu | 37 | (3) |
| 2008–2010 | Kultsu FC | 22 | (1) |
| Yhteensä | Yhteensä | 468 | (91) |
 Seurajoukkueuran tilastot kattavat vain kansalliset sarjat.
Hannu Valtonen (s. 24. lokakuuta 1960 Ruokolahti) on entinen suomalainen jalkapalloilija. Hän oli pelipaikaltaan keskikenttäpelaaja.
Valtonen edusti suurimman osan urastaan kasvattajaseuraansa Joutsenon Kullervoa. Hän oli mukana nostamassa joukkuetta historiallisesti I divisioonaan kaudella 1989 ja kuului joukkueen runkopelaajiin lähes koko 1990-luvun ajan. Valtonen palasi Kultsu FC:n paitaan kaudella 2008 joukkueen taistellessa Kolmosen lohkovoitosta, jonka se myös saavutti.
Pääsarjatasolla Valtonen on pelannut kaudella 1985 Helsingin Jalkapalloklubissa ja kaudella 1995 Mikkelin Palloilijoissa. Pääsarjaensiesiintymisensä hän teki Helsingissä 28. huhtikuuta 1985 Rovaniemen Palloseuraa vastaan 2–2-tasapeliin päättyneessä ottelussa. Tuolloin Jyrki Heliskosken valmentaman HJK:n riveissä hän saavutti kauden päätteeksi Suomen mestaruuden. Yhteensä Valtonen pelasi pääsarjatasolla 38 ottelua.
Valtonen on voittanut myös futsalin Suomen mestaruuden lappeenrantalaisen IFK Willmanstrandin paidassa kaudella 1999–2000. Futsalin lisäksi joukkue on osallistunut jalkapallon KKI-sarjoihin, ja kaudella 2005 se pääsi Suomen cupin Fair Play -finaaliin, jossa se voitti HIFK:n 2–1 Valtosen tehdessä maalin ja syöttäessä toisen.
Jalkapallouransa jälkeen Valtonen on toiminut matematiikan ja kemian opettajana lappeenrantalaisessa Kimpisen lukiossa.
Giacomo Bonaventura

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. elokuuta 1989
Syntymäpaikka:  San Severino Marche, Italia
Pelipaikka: keskikenttä
Pituus: 180 cm
Lempinimi: Jack
Seura
Seura:  Fiorentina
Pelinumero: 5
Junioriseurat
:  Virtus Castelvecchio
:  San Francesco Cingoli
:  Settempeda
:  Tolentino
:  Margince Coperta
2006–2008:  Atalanta
Seurat
| Vuodet | Seura | O | (M) |
| 2008–2014 |  Atalanta | 130 | (23) |
| 2009 | →  Pergocrema | 4 | (1) |
| 2010 | →  Padova | 18 | (1) |
| 2014–2020 |  AC Milan | 144 | (30) |
| 2020– |  Fiorentina |  |  |
Maajoukkue
| 2008 |  Italia U19 | 5 | (1) |
| 2009–2010 |  Italia U20 | 12 | (2) |
| 2013– |  Italia | 14 | (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2020.  Maajoukkueuran tilastot päivitetty 23. kesäkuuta 2020.
Giacomo Bonaventura (s. 22. elokuuta 1989 San Severino Marche) on italialainen jalkapalloilija, joka edustaa Serie A:ssa pelaavaa Fiorentinaa. Pelipaikaltaan Bonaventura on keskikenttäpelaaja, mutta hän voi pelata myös vasempana laitahyökkääjänä. Bonaventura on pelannut 14 ottelua Italian jalkapallomaajoukkueessa.
Seurajoukkueura

Bonaventura on bergamolaisen Atalanta BC:n kasvatti. Hän teki debyyttinsä Serie A:ssa toukokuussa 2008 AS Livorno Calciota vastaan. Vuonna 2009 hän oli lainalla Pergocremassa ja vuotta myöhemmin Calcio Padovassa. Kaudeksi 2010–2011 Bonaventura palasi Serie B:hen pudonneeseen Atalantaan. Hänestä tuli pian yksi joukkueen avainpelaajista, kun Atalanta palasi vain vuoden tauon jälkeen takaisin pääsarjaan. Syyskuun 2014 alussa, siirtoikkunan viimeisenä päivänä Bonaventura siirtyi Milanon suurseuraan AC Milaniin, jossa ensimmäinen maali syntyi pari viikkoa myöhemmin Parma FC:tä vastaan.
Maajoukkueura

Bonaventura on pelannut Italian nuorten maajoukkueissa. Italian jalkapallomaajoukkueessa hän teki debyyttinsä toukokuussa 2013 ystävyysottelussa San Marinoa vastaan.
Käännös suomeksi
Hannu Valtonen

Hannu Valtonen -nimisiä henkilöitä ovat:
Hannu Valtonen, Puntti Valtonen (s. 1961), suomalainen näyttelijä ja muusikko
Hannu Valtonen (s. 1960), suomalainen jalkapalloilija
Hannu Valtonen, suomalainen upseeri, museonjohtaja ja ilmailukirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hannu Valtonen”, voi hakea sivunnimihaulla, laajalla sivunnimihaulla tai tekstihaulla.
Germanium

Germanium on kemiallinen alkuaine, jonka kemiallinen merkki on Ge (lat. germanium), järjestysluku 32 ja CAS-numero 7440-56-4. Tämä kova hopeanvalkoinen puolimetalli on kemiallisesti tinan kaltainen. Germanium muodostaa laajan joukon organometalliyhdisteitä ja on tärkeä puolijohdemateriaali transistoreissa. Germaniumin tiheys on 5,35 g/cm3. Sulamispiste on 1 211 K (938 °C) ja kiehumispiste 3 093 K (2 820 °C).
Germaniumia
Vuonna 1871 germanium oli yksi alkuaineista, joita Dimitri Mendelejev ennusti olevan olemassa puuttuvana piin ryhmän analogiana ("ekasilicon"). Tämän alkuaineen olemassaolon osoitti Clemens Winkler vuonna 1886, ja se oli tärkeä varmistus Mendelejevin jaksollisen järjestelmän idealle.
Germaniumia löytyy argyrodiitista (germaniumin ja hopean sulfidista), kivihiilestä, germaniitista (Cu26Fe4Ge4S32), sinkkimalmeista ja muista mineraaleista.
Isotoopit

Germaniumilla on viisi pysyvää isotooppia. Ne ja niiden keskinäiset osuudet luonnossa esiintyvästä germaniumista ovat seuraavat: 70Ge (20,57 %), 72Ge (27,45 %), 73Ge (7,75 %), 74Ge (36,50 %) ja 76Ge (7,73 %). Germaniumista tunnetaan yli 20 radioaktiivista isotooppia. Niistä pitkäikäisin on 68Ge, jonka puoliintumisaika on 270,95 päivää.
Käyttö

Germanium on sopiva infrapunasovelluksiin, sitä käytetään infrapunaspektroskoopeissa ja muissa optisissa laitteissa, joissa tarvitaan äärimmäisen herkkiä infrapunadetektoreita. Germaniumdioksidin taitekerroin ja dispersio-ominaisuudet tekevät germaniumin käyttökelpoiseksi laajakulmaisiin kameran linsseihin ja mikroskooppien objektiivilinsseihin.
Germaniumtransistoreita käytetään edelleen mm. sähkökitaroiden vahvistimissa. Pii-germanium-lejeerinki on nopeasti tulossa tärkeäksi puolijohdemateriaaliksi hyvin nopeissa integroiduissa piireissä. Germaniumia käytetään lejeerinkinä, fosforisoivana aineena loistevalaisimissa ja katalyyttinä.
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin Sanomat, Alkuaineet: Germanium (Arkistoitu versio)
Periodictable: Technical data for Germanium (englanniksi)
Mindat: Definition of germanium (englanniksi)
Webmineral: Mineral Species containing Germanium (Ge) (englanniksi)
Lenntech: Germanium – Ge (englanniksi)
Americanelements: Germanium Technical and Safety Data (englanniksi)
Luettelo germaniumin isotoopeista The Isotopes Project Home Page (englanniksi)
Dr. Duke's Phytochemical and Ethnobotanical Databases: Germanium (englanniksi)
AU113 on germaniumtransistori.
Güstrow (piirikunta)

Güstrow on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Piirikunta rajautui pohjoisessa Bad Doberanin piirikuntaan, koillisessa Nordvorpommernin piirikuntaan, idässä Demminin piirikuntaan, etelässä Müritzin ja Parchimin piirikuntiin, ja lännessä Nordwestmecklenburgin piirikuntaan. Piirikunnan pääkaupunki oli Güstrow.
Güstrowin piirikunta lakkautettiin vuonna 2011, ja sen alue kuuluu nykyiseen Rostockin piirikuntaan.
Aiheesta muualla

Piirikunnan verkkosivut (saksaksi)
Mecklenburg-Etu-Pommerin piirikunnat ja kaupunkipiirit
Ludwigslust-Parchim
Mecklenburgische Seenplatte
Nordwestmecklenburg
Rostock
Rostock (piirikunta)
Schwerin
Vorpommern-Greifswald
Vorpommern-Rügen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Güstrow

Käännös suomeksi
Green River

Green River tarkoittaa seuraavia asioita:
Green River, Creedence Clearwater Revivalin albumi
Green River, seattlelainen grungeyhtye
Green River -kerrostuma, geologinen kerrostuma Utahissa Yhdysvalloissa
"Green Riverin tappaja" Gary Ridgway.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Green River”, voi hakea sivunnimihaulla, laajalla sivunnimihaulla tai tekstihaulla.